Subprepektura ti Ishikari

Ti  ket ti maysa a subprepektura ti Prepektura ti Hokkaido, Hapon, a manirukan idiay akinlaud a parte ti isla. Sakupen ti subprepektura iti  ken idi 2011 daytoy ket addaan iti populasion iti 2,334,241. Alaen ti nagan tisubprepektura manipud iti Karayan Ishikari, ti maikatlo a kaatiddogan idiay Hapon, nga agayus babaen ti akinlaud a Hokkaido ken matianan idiay Baybay ti Hapon iti siudad ti Ishikari. Adda dagiti innem a siudad, tallo nga ili, ken maysa a purok iti ituurayanna. Ti Sapporo ket kapitolio ti Prepektura ti Hokkaido ken Subprepektura ti Ishikari. Ti Nailian a Parke ti Shikotsu-Toya ket mabirukan idiay akin-abagatan a parte ti subprepektura, ken ti Shokanbetsu-Teuri-Yagishiri Quasi-National Park iti Amianan.

Etimolohia

Ti balikas nga Ishikari ket nagtaud manipud iti pagsasao nga Ainu, ken adda dagiti nadumaduma a teoria no ania ti kayat a sawen ti nagan.
Ti kaaduan a pannakaipatarus ti "Ishikawa", nga insingasing babaen ti misionario ken agsuksukisok iti pagsasao nga Ainu a ni John Batchelor (1854–1944) idi 1935, ket "ti nalatak nga agtikortikor a karayan", ti maysa a reperensia iti agtikortikor a dalan ti Karayan Ishikari. Segun kenni Batchelor, ti Ishikari ket ti pannakaperdi ti "i-sikar-pet" wenno "ishikaripet". Ti uni ti 'i' iti i-sikar-pet ket maysa a pasakbay a ti kayatna asawen ket "nalatak" wenno "nakaro"; ti kayat a sawen ti shikari ket "agsikkosikko" wenno "serpentino", ken ti pet ket ti Ainu a balikas para iti karayan.
Insingasing ni Tōgo Yoshida (1864–1918) itiDai Nihon Chimei Jisho, a naipablaak idi pagbaetan ti 1907 ken 1910, a ti "Ishikaripet" ket addaan iti taudanna iti balikas iti pagsasao nga Ainu iti "Ishikarapet", a ti kayatna a sawen ket "ti napintas a nabukel a karayan"; ti kayat a sawen ti ishu ken "napintas", ti kayat a sawen ti kara ken "nakonstrukto" ken ti kayat a sawen ti pet ket karayan.

Ti "Ishikari" ket naisurat iti pagsasao a Hapon babaen ti panagusar kadagiti karakter ti ateji, wenno kanji a naus-usar a ponetiko a mangirepresenta iti patneng wenno dagitibinulod a balikas. Ti umuna, , a tikayatn a sawen ket "agbato", ken ti maikadua, , ti kayatn a sawen ket "aganup". Ti kayat a sawen ti naisurat a porma ti Ishikari ket awanan iti pannakaikabagian iti kayat a sawen ti balikas iti pagsasao nga Ainu.

Heograpia

Dagiti siudad 
 Chitose
 Ebetsu
 Eniwa
 Ishikari
 Kitahiroshima
 Sapporo (kapitolio ti prepektura ken ti subprepektura)

Dagiti ili ken dagiti purok babaen ti distrito 
 Distrito ti Ishikari
 Shinshinotsu
 Tōbetsu

Pakasaritaan 
1897: Napundar ti Subprepektura ti Sapporo.
1922: Nanaganan manen ti Subprepektura ti Ishikari.
1996: Ti Ili ti Hiroshima ket nagbalin a Siudad ti Kitahiroshima, ken nagwaswas daytoy iti Distrito ti Sapporo.

Pagluganan 

Ti Prepektura ti Ishikari ket addaan kadagiti dua nga eropuerto, ken isuda a dua ket mangserserbi ti kalatakan a lugar ti Sapporo.
 Eropuerto ti Okadama (Domestiko)
 Baro nga Eropuerto ti Chitose (Internasional) (mabirukan idiay siudad ti Chitose)

Dagiti nagibasaran

Dagiti akinruar a silpo 
 Opisial a website 

Dagiti subprepektura ti Hokkaido